**Мектепке дейінгі баланың зияткерлік дамуында**

**«Ата-ана – бала- педагог» байланысының атқаратын ролі.**

«Тәрбие төрт түрлі: дене тәрбиесі, ақыл тәрбиесі,

сұлулуық тәрбиесі һәм құлық тәрбиесі. Егер де адамға осы төрт тәрбие

тегіс берілсе, оның тәрбиесі, түгел болғаны»

М.Жұмабаев

 Мектепке дейінгі мекемелерде қазіргі заманға сай, баланың жан-жақты дамып, құзыреттілігін дамытуға көп көңіл бөледі. Осыған орай, жетекші ғалымдар мен практиктер жүргізген педагогикалық-психологиялық зерттеулер нәтижесінде, Қазақстан Республикасының мектепке дейінгі білім беру жүйесінің жанғырту векторы ретінде Қазақстан Республикасының мемлекеттік жалпыға міндетті білім беру стандарты да қолданысқа енді. Жалпы баланың дамуы мен өсіп жетілуіне дұрыс қарау керек. Педагогикалық үрдісті ұйымдастыруда, ата-анамен тығыз қарым-қатынас жасаған дұрыс. Ата-ананы балабақша өміріне араластыру жаңа заман жағдайында үйлесімді шешуді талап етеді. Бала ата-ананың балабақша ісіне араласқанын көріп, олардың қамқорлығын сезініп, өздерінің маңыздылығын сезіне түседі. Ата-анаға бала өміріндегі ең алғаш ұстаз – ол ата-ана екенін түсіндіру. Педагогикалық үрдісті «Ата-ана – бала – педагог» байланысы арқылы құру.

 **Кері байланыс –** тәрбиелеу ж/е оқыту үдерісін ұйымдастырудың ең негізгі компоненті, отбасы мен тығыз байланыс, ата-аналармен баланың дамуы мен табыстары, жағымды-жағымсыз қылықтары, туралы ақпарат алмасу, яғни ата-аналармен қатынас көпірі

**Кері байланыс түрлері (ата-аналармен) :**

* Бала өмірі мен әрекеті, достары, топтағы өткен күндері туралы талқылау
* Шығарманы бірге оқып, талқылау
* Ертегінің соңын басқаша аяқтау, сюжет желісін өзгерту, кейіпкерді ойдан ойлап шығару
* Кішігірім ертегі, әңгіме ойлап шығару
* Оқыған тақырыпқа, әр түрлі ақпараттарға материал жинауға қатысу
* Бірлескен жоба, эксперимент жасау т.б.
* Іс-шараларға қатысу
* Саяхатқа, мерекелерге т.б. шараларға қатысу

**Педагогтің міндеті – ата-анамен байланыс жасау:**

* Ақпарат алмасу арқылы жақындасу;
* Оқыту үдерісіне белсенді қатысуға шақыру;
* Ата-анамен тығыз байланыс жасауға көз жеткізу;
* Бала тәрбиесінің сапасына көңіл бөлу

 Отбасымен шынайы ынтымақтастық - әр баланың зияткерлік, құзыреттілік, тұлғалық дамуына, жеке басының ерекшелігіне мән бере тәрбиелеуге жол ашады. Яғни, педагог бұл байланыста баланың мүддесін басты орынға қояды. Тәрбиеші баланың дамуындағы жетістіктерін, тапқан табыстарын, жағымды-жағымсыз қылықтыры туралы ата-анамен ақпарат алмасып отыруы қажет. «Бірлесе істесең, бір жеңнен тон шығарасың»- дегендей, мұндай іс-әрекет нәтижелі болады. Педагогтің міндеті – балаға жекелей ықпал ету, ата-анамен қарым-қатынаста болып, бала өміріндегі бірінші қадамдарынан туған-туыстарының шетте қалып қоймауын қадағалау. Ал, ата-аналар болса, педагог сөзіне көңіл бөліп, бала тәрбиесіне ат салысуы қажет.

 Ата-анамен жұмыстың жақсы өтуі үшін, әр тәрбиеленушінің жанұясының жеке қасиеттерін зерттеп алуымыз қажет. Ол үшін қажет болса үйге бару жанұя мүшелерімен танысу, әр ата-анамен әңгіме жүргізу немесе сұрақ-жауап арқылы мәлімет алу. Оны әр түрлі сауалнамалар арқылы алуға болады. Тағы да жанұялық төлқұжат жасауға болады, баланың суреттері арқылы сол баланың жанұядағы орнын таба білу, топтағы тәрбиеленуші баланың ата-аналарды білу үшін, олар мен қарым-қатынасты жақсарту үшін, жанұя классификациясын жасап алу қажет.

Біздің балабақшада мектепке дейінгі баланың зияткерлі дамуына ерекше көңіл бөлінеді. М.Жұмабаев «Тәрбиедегі мақсат» деген мәтінінде «Балаға тәрбие қылғанда әрбір тәрбиешінің алдымен қолданатын жолы- өз тәжірбиесі дейді».

**Тәжірбиемен бөлісу.**

 Тәрбиелеу және оқыту үдерісінде жақсарту мақсатымен «ата-ана-бала- тәрбиеші» байланысы құрылды. Бұл бағыттың жүзеге асуына ең алғаш түрткі болған бұл өз білімін жетілдіруде «Театралды іс-әрекетті қолдану арқылы бала тілін дамыту» тақырыбын алу еді. Бұл тақырыпты алғаннан кейін ата-аналарға бұл бағыттың маңыздылығын, оның мектепке дейінгі жан-жақты дамып жетілуіне тигізер әсері туралы кеңес беру арқылы түсіндірілді. Бұл іс-шараны ата-аналар қуана қолға алып, ертегі кейіпкерлеріне қатысты костюм тігіп көмек көрсетті. Балалар «Ертегі марафонына» қатысып, театр өнерінің қыр-сырын үйретіп өз зияткерліктерін дамытты. Мерекелер де ертегімен байланыстыра құрылды.

Ұлтжандылыққа, адамгершілікке тәрбиелеу мақсатымен мереке қарсаңында «Әке, шеше және мен» деген рубрикада әр-түрлі тақырыпта көрмелер ұйымдастырылды. Мұнда ата-аналар балалармен бұл шараға бірлесіп қатысты. Мысалы, «Туған қаламынның әсем жері», «Менің туыстық ағашым» атты жобасы. «Менің демалыс күнім» атты отбасылық газеттер шығару, «Жоба жасау» сайысы. Мұнда әр-түрлі бағытта бірлесіп жоба жасау болатын. Жоба бағыты, әуестік, шығармашылық, зерттеулік, топтаса, жекеше жұмыстар болды.

2009 жылы облыстық «Балбұлақ» (3-орын), 2008 жылы «Рауан» (лауреат атағы) сайысында жүлделі орындарға жетуімізге ата-ананың зор көмегі барын айта кеткенім дұрыс болар. Осы жылдың күзінде бұл балалар мектеп табалдырығын аттады. Бүгінде №10, №22, №39 мектептердің оқушылары атанды. Оларға балабақша табалдырығынан алған білімдері осы өмірдің бір «кірпішіне» айналуына септігін тигізеріне толық сенімдіміз, алдарында қол ұшын берер ұстаздар тұруына сәт-сапар тілейміз!

 Қорыта айтқанда, тәрбиелеу-оқыту үдерісінде бала - ата-ана – педагогтың тығыз байланысы нәтижесінде мектепке дейінгі бала адамгершілік тәрбие алады, зияткерлігі, құзыреттілігі дамиды, зейіні, байқағыштығы шоғырланып, тіл байлығы, сөздік қоры дамиды , жеке тұлға болып дамиды, ой-өрісі кеңейеді, жан-жақты дамиды.

 **«№11 Сәбилер балабақшасы» МҚКК тәрбиешісі Макина Данагүл Сакенқызы**

**Ашық сабақ конспектісі**

**Білім беру саласы: «Таным»**

**Бөлімі: Айналамен таныстыру**

**Тақырыбы :** «Қайдан келдің бауырсақ»

(**кіріктірілген сабақ**: айналамен таныстыру, тіл дамыту, ҚМТҚ, мүсіндеу)

**Мақсаты:** Нанды қадірлеп, еңбекті бағалауға тәрбиелеу

**Міндеті:**

1. Бидайдың құрлысы, өсуі туралы білуге үйрету.Үлкендердің еңбегін бағалау, аулшаруашылық машиналарының ролі. Жасаған әрекетті талдауға үйрету, ойын жеткізе білуге үйрету
2. Тілін, байланыстырып сөйлеуін, логикалық ойлауын дамыту.
3. Нанды қастерлеуге, диқандар еңбегін бағалауға тәрбиелеу

**Көрнекілік:** Тірек-сызба, суреттер, нан түрлері, тұздықамыр, ұн, алжапқыш, қуыршақ, ыдыс, қасықтар

**Сөздік жұмыс:** «Сөйлемді жалғастыр» д/о, мақал-мәтел айту, Ө.Тұрманжановтың «Қайдан келдің бауырсақ» өлеңі

**Әдіс-тәсілдер:** әңгімелеу, «Миға шабуыл», талдау, сұрақ-жауап, психожаттығу, ертеңгілік шеңбер, эксперименттеу

**Ұйымдастыру тәсілдері:** топпен, шағын топшамен, жеке

**Сабақтың тақырыбы:**

**І.Ұйымдастыру кезеңі:** Жылулық шеңбері «Амандасу рәсімі»

- Сәлеметсің бе, әлем!

- Сәлеметсің бе, жарық!

- Сәлеметсіз бе, мейірімді адам!

- Сәлеметсің бе, досым!

- Сәлеметсіңдер ме, балалар!

**ІІ Кіріспе бөлім:** «Сөйлемді жалғастыр» д/о (Шеңбер бойымен тұрады)

Карточкада суреттер болады, тәрбиеші бастайды, бала сөйлемді жалғастырады

|  |  |  |
| --- | --- | --- |
| **1**BD18253_ | **2** **j0299763** | **3****j0199036** |
|  4**j0292152** | **5****j0292020** | **6****j0295241** |

1. Мен далада .....
2. Мен досыма .....
3. Досыммен ...
4. Жазда мен ...
5. Әкем ...
6. Анам маған ...

 Тапсырманы орындадық, ал осы суреттің астында бізге ертегіден қонақ келді.Оны табу үшін, жұмбақты шешу керек, Біз келу ұшін ол атадан, әжеден, қояннан, қасқырдан қашыпты. Ол не? Ол қай ертегіден келген? (Бауырсақ) –ақ – ақ –ақ бұл бауырсақ

Логикалық сұрақтар:

* Бауырсақтың пішіні қандай?
* Ол неге ұқсайды?
* Ал не дөңгелек болады?
* Бауырсақ дөңгелек болса, нан қандай?
* Нан төртбұрыш болса, батон қандай?
* Батон сопақша болса, печенье қандай?
* Ал печенье шаршы болса, торт қандай?

**ІІ. Негізгі бөлім:**

* 1. Нанның қандай түрлерін атадық?
	2. Тағы да басқа қандай түрлері бар?
	3. Ал олардың барлығын біз қайдан аламыз? (Дүкен суретін ілу)
	4. Ал дүкенге қайдан келеді? (Наубайхана суреті)
	5. Наубайханаға қайдан келеді? (Диірмен суреті)
	6. Диірменге қайдан келеді? (кең даладан)

 Кең далада бидай жайқалып өседі, осы бидайды ұнтақтап ұн жасайды, Бидайдың масағы ұзын болады, басында мұртшалары бар, қауызы бар, онда бидай өседі (нанның келу жолын 1-2 балаға айтқызу)

**Сергіту сәті: Психожаттығу** (арқаға жасау, шеңберге тұру)

1. Дәнді жерге себеді
2. Дән жарылып, бидай масағы шығады шығады
3. Басында мұртшалары бар
4. Қауызында бидай бар
5. Бидайдан ұн жасайды
6. Ұннан қамыр жасайды
7. Қамырдан нан пісіреді (арқаға сипап көрсету)

**«Қалың астық көп еңбектің жемісі»** мақалын қайталап айту

**Баяу ойын: «Бауырсақ кетті домалап»**Бауырсақ кетті домалап

Өзен бойын жағалап

Бауырсақты алсаңдар

Өз орныңды табасың (1топ: домалақ бауырсақ, 2топ: ши бауырсақ, 3 топ: тоқаш)

**1.Жеке жұмыс:** Алдарыңда нанның қандай түрі жатыр? (батон)

 **Батон тапсырмасы:** «Цифрмен белгілеу» Ретімен қойып шығу

**2. Топшамен жұмыс:**

|  |  |  |
| --- | --- | --- |
| **Қол** | **Стакан су** |  **Ыдыс**  |

**1 топ:** Ұнды зерттейді

|  |  |  |
| --- | --- | --- |
| **домалақ** | **ши** | **тоқаш** |

**2 топ:** Қамырдан бауырсақ жасау

**3 топ:** Дәмін табу

Таблица бойынша талдау жасау

|  |  |  |
| --- | --- | --- |
| **Көз** |  |  |
|  |
| **Қол** |  |  |
|  |
| **ауыз** |  |  |
|  |

**Сергіту сәті:** «Достық әні»

**Қорытынды:** Өлең оқу, қуыршақ театры арқылы айту, өлең арқылы қорытындылау, алған білімдерін «Сиқырлы микрофон» арқылы пікірлерін алу. **Бауырсақ сыйлығы**

**«№11 Сәбилер балабақшасы» МҚКК тәрбиешісі Макина Данагүл Сакенқызы**

**Педагогтардың кәсіби деңгейін арттырудың қазіргі интерактивті әдістері**

*«Мен естимін және ұмытамын,*

*мен көремін және түсінемін,*

*мен жасаймын және*

*еске сақтаймын»*

Қытай мәтелі

 Әдістемелік жұмыс пен кәсіби шеберлігін арттыру барысындағы жұмыстар әрқашан жаңарып отырады: бақылау функциясы педагогтарға көмек көрсету функциясымен, олардың іс-тәжірибесіне назар аудару оларда өзіндік шығармашылық әрекеттер қалыптасуымен алмасады.

 Кадрлармен жұмыстың белсенді түрлері : іскерлік ойындар, ой түрткілер (идея банкі), КВН түріндегі дискуссиялар, педагогикалық ринг, педагогикалық қонақжай, клубтар т.б. Олар кері байланысты жүзеге асырумен, ашық пікір алысуға мүмкіндігімен құндылы, нақты жағдайларды талдауға мүмкіндік береді., сөзжарыс мәдениетіне үйретеді, ұжымды нығайтады, қарым-қатынасты жақсартады.

 **Талқылау:** Мұнда қатысушылар ойларын айтады, өз қорытындыларын негіздейді, оппоненттерімен дискуссияға түседі, ақылымен, талантымен жарысқа түседі. Оқытудың интерактивтік әдістері қатысу мен өзара қарым-қатынас арқылы оқыту болып табылады.

 Жұмыста оқытудың интерактивтік әдістерін қолдануда мынаны еске сақтау:

1. Таныс пікірден, өз тәжірибесінен бастау, кейін жаңа тәжірибе мен ойларды тыңдай отырып, жаңалықтар ашу, тәжірибе мен жаңа ойлар жинақтау
2. Педагогтарды әр түрлі тақырыптарға пікірталастыруға қатыстыру арқылы барынша бір-бірінен үйренуге жағдай жасау, себебі әр қайсымызда үйренетін және үйрететін нәрселер бар.
3. Қатысушылардың өз тәжірибесін әрекет тіліне айналдырып, қоғамдағы өзгерістерге тиімді түрде бере білуіне көмек көрсету

**Іскерлік ойын:** Ол нақты жағдайға барынша жақындатылған, жылдам педагогикалық дұрыс шешімдер қабылдау білігін қалыптастырып, қатені аңғарып, оны жоюға үйретеді. Іскерлік ойындарды педагогикалық шеберлікті жетілдіруге қолданады. Оның ролдік және сайыстық ойын түрлері бар. Іскерлік ойындарының құрылымы: белгілі бір мақсаттарды, ойын міндеттерін, ережелерін, барысын айқындайтын дайындық кезеңі, рольдерге байланысты қатысушыларды таңдау, керекті көрнекіліктер мен жабдықтарды дайындау; қатысушылардың қажетті іс-әрекетін атқаратын ойын барысы; нәтижелері талданатын ойын қорытындысы;

**Диалог, жарыссөз:** Ұжымдық шешім қабылдау, диалогқа кіру, жарыссөзге қатысу әркімнің қолынан келе бермейді.

 *Диалог* – екі немесе одан да көп адамның әңгімелесуі, пікір алмасуы, яғни әркім өз пікірін айтады.

 *Жарыссөз* – даулы мәселені, проблеманы көпшілік болып қарастыру, зерттеу. Бұл дауласудың жұмсақ түрі, яғни әр түрлі көзқарастың ортасын табу, талдау әдісі.

 *Екі қарама-қайшы көзқарасты талқылау* Бір проблемаға екі қарама-қайшы көзқарас ұсынылады, педагог өз қатынасын айтып, дәлелдеу қажет.

 **Ойындық моделдеу әдісі:** Қызығушылықты арттырады, жоғарғы белсенділікке шақырады, нақты педагогикалық мәселені шешуге көмектеседі.

*Практикалық біліктілік* **–** бұл әдіс өте тиімді, бірақ алдын-ала қай педагогқа жүктелетінін анықтау, дайындау. Ұзақтығы 5 минутке дейін, іс-тәжірибесінен үйрету элементтерін көрсетеді.

 *Жұмыс күнді имитациялау -* өзінің жұмыс күнін моделдеу беріледі. Соңында талқыланып, артықшылығы мен кемшілігі айтылады.

 *Сөзжұмбақ, перфокарта* – тәрбиешінің білімі нақтыланып, байытады, ой-өрісін дамытады. Ол топтық та, жеке әдістемелік шараларда қолдануға болады.

 *Нұсқаулық-директивалық құжаттармен жұмыс* тәрбиешіге алдын-ала бір құжатпен танысып, өз жұмысында қолдану тапсырылады. Әр қайсысы өз бетімен жүргізіп, педкеңесте талқыланып шешіледі.

*Баланың мінез-құлқын, айтқанын,шығармашылығын талдау* жадығаттар дайындалады, тәрбиеші танысады, баланың және тәрбиешінің біліктілігі мен дағдыларына баға беріледі, кеңес, ұсыныс жасалады.

**Модерация әдісі:** Интерактивті оқытудың бір түрі, педагогтардың топшамен жұмыс істеуде мәселені оңтайлы шешуге көмектеседі

Тәрбиелеу міндеттері:

* Белсенділіктің, еріктің, самостоятельности дамуы
* Ұжымда жұмыс істеудің комуникативтік қасиет пен біліктіліктің, педагогикалық позицияның қалыптасуы

Дамыту міндеттері:

* Шығармашылық қабілеттерінін, зейіннің, тілдің, рефлексияның дамуы
* Қажетті қарапайым шешімді қабылдауды, қорытындыны бағдарлай білуді, бағалау қабілетінің дамуы мен оқыту мен тәрбиелеудің қажетті әдістемені қолдана алу қабілетін қалыптастыру

**Жоба әдісі -** интерактивті оқытудың ең көрнекті әдісі

* + Шығармашылық
	+ Ғылыми- зерттеулік
	+ Танымдық
	+ Эстетикалық
	+ Дене дамуы бағыты

**Әдістемелік жұмыс түрлері**

* Педагогикалық кеңес, семинар, семинар-практикум, кеңес
* Оқыту үрдісін бақылау, әңгімелесу, өзін-өзі жетілдіру, АПТ, тәлімгерлік
* Ғылыми-практикалық конференция, әдістемелік бірлестік, шығармашылық микротоптар, педагогикалық тәжірибе мектебі, педагогикалық оқу, әдістемелік көрме, ашық сабақ
* Қарым-қатынас тобы, сапа үйірмесі, диалогті жұп, мастер-класс, бір бағытты бірлескен топ, педагогикалық шеберхана, ашық-кәсіби клуб, лаборатория.

 **Данагүл Сакенқызы Макина Павлодар қаласы «№11 Сәбилер балабақша» МҚКК**